|  |  |
| --- | --- |
| ***Broj:*** | ***6120/2022*** |

 ***Z A P I S N I K***

***6. sjednice Upravnog odbora Hrvatske odvjetničke komore održane 19. svibnja 2022. u konferencijskoj dvorani "L." hotela F. H. & S. I., P.***

ZAKLJUČAK:

Prihvaća se prijedlog dnevnog reda s dopunom.

  1. Ovjera zapisnika 5. sjednice UO HOK-a od 17. ožujka 2022.,

ZAKLJUČAK:

Zapisnik 5. sjednice UO HOK od 17. ožujka 2022. ovjerava se bez primjedbi.

  2. Izvješće predsjednika,

 ZAKLJUČAK:

 Prihvaća se izvješće.

 3. Prijedlog izmjena i dopuna Statuta HOK-a,

 ZAKLJUČAK:
 1. Predmetni Nacrt uputiti na savjetovanje sa javnošću sukladno odredbi članka 11. Zakona o pravu na pristup informacijama na način da se isti objavi na internetskim stranicama Komore i da se pozovu svi zainteresirani na davanje prijedloga i mišljenja na navedeni Nacrt.

 2. Nakon provedenog savjetovanja predmetni Nacrt zajedno s pristiglim prijedlozima i mišljenjima staviti na iduću sjednicu UO HOK radi donošenja Konačnog prijedloga izmjena i dopuna Statuta te upućivanja istog na Skupštinu HOK zakazanu za 9. srpnja 2022.

 4. Prijedlog izmjena i dopuna Kodeksa odvjetničke etike,

 ZAKLJUČAK:
 1. Predmetni Nacrt uputiti na savjetovanje sa javnošću sukladno odredbi članka 11. Zakona o pravu na pristup informacijama na način da se isti objavi na internetskim stranicama Komore i da se pozovu svi zainteresirani na davanje prijedloga i mišljenja na navedeni Nacrt.

 2. Nakon provedenog savjetovanja predmetni Nacrt zajedno s pristiglim prijedlozima i mišljenjima staviti na iduću sjednicu UO HOK radi donošenja Konačnog prijedloga izmjena i dopuna Kodeksa odvjetničke etike te upućivanja istog na Skupštinu HOK zakazanu za 9. srpnja 2022.

 ***5. Izmjene Tarife o nagradama i naknadi troškova za rad odvjetnika i indeksacija Tarifnih stavki,***

 *ZAKLJUČAK:*

*1) Utvrđuje se tekst Nacrta prijedloga izmjene Tarife o nagradama i naknadi troškova za rad odvjetnika koji glasi:*

*”Na temelju članka 18. Zakona o odvjetništvu (»Narodne novine« br. 9/94., 117/08., 50/09., 75/09., 18/11. i 126/21.) i članka 18. stavka 1. točke 2. Statuta Hrvatske odvjetničke komore (»Narodne novine« br. 115/13., 64/18. i 67/19.), Upravni odbor Hrvatske odvjetničke komore na sjednici održanoj \_\_\_\_\_\_\_\_\_\_\_ uz suglasnost ministra pravosuđa i uprave Republike Hrvatske, donio je*

*IZMJENU TARIFE*

*O NAGRADAMA I NAKNADI TROŠKOVA ZA RAD ODVJETNIKA*

*Članak 1.*

*Tbr. 50. Tarife o nagradama i naknadi troškova za rad odvjetnika (»Narodne novine« br. 142/12., 103/14., 118/14., 107/15. i 37/22.) mijenja se i glasi:*

*Tbr. 50.*

*Vrijednost boda iznosi 15,00 kuna, a što se pretvara u 2,00 eura danom uvođenja eura kao službene valute u Republici Hrvatskoj sukladno Zakonu o uvođenju eura kao službene valute u Republici Hrvatskoj.*

*Izvršni odbor utvrđivati će svake godine do 30. lipnja, sa stupanjem na snagu 31. prosinca, moguću izmjenu vrijednosti boda temeljem indeksa porasta ili smanjenja prosječne neto plaće u Republici Hrvatskoj iskazane po Državnom zavodu za statistiku (DZS).*

*Utvrđenje mogućeg novog povećanja ili smanjenja vrijednosti boda uvijek se provodi indeksacijom na način da se izmjena vrijednosti boda utvrđuje u slučaju kad i ako DZS za pojedinu godinu objavi promjenu prosječne neto plaće u Republici Hrvatskoj za 10 ili više % u odnosu na vrijednost utvrđenu za 2021. godinu (7.219,00 kuna). U tom slučaju uvijek će se utvrditi nova vrijednost boda koja se mijenja za 0,2 eura (20,00 centi) za svakih 10% promjene prosječne neto plaće u Republici Hrvatskoj u odnosu na vrijednost utvrđenu za 2021. godinu.*

*Članak 2.*

*Ova izmjena Tarife o nagradama i naknadi troškova za rad odvjetnika stupa na snagu osmoga dana od dana objave u ”Narodnim novinama”.”*

*2) Sukladno članku 11. Zakona o pravu na pristup informacijama, Nacrt prijedloga izmjene Tarife o nagradama i naknadi troškova za rad odvjetnika iz točke 1. ovog Zaključka staviti će se u savjetovanje s javnošću, na način da će predmetni nacrt biti objavljen u odgovarajućoj rubrici na web stranici Komore.*

*3) Nakon provedenog savjetovanja s javnošću, na idućoj sjednici UO HOK, pristupiti će se utvrđivanju izvješća o provedenom savjetovanju i donošenju odluke o izmjeni Tarife.*

 ***6. Prijedlog Pravilnika o Arbitražnom sudu HOK-a,***

 ZAKLJUČAK:

 Prima se na znanje.

 ***7. Prijedlog izmjena Pravilnika o nagradi - Mario Kos,***

 ZAKLJUČAK:

 *1. Na temelju članka 18. stavka 1. točke 1. Statuta Hrvatske odvjetničke komore (»Narodne novine« br. 115/13., 64/18. i 67/19.) te na temelju Odluke o ustanovljenju nagrade "Mario Kos" za najbolji članak objavljen u časopisu "Odvjetnik" koju je donijela Skupština Hrvatske odvjetničke komore dana 3. veljače 2018., Upravni odbor Hrvatske odvjetničke komore na sjednici održanoj 19. svibnja 2022. donosi Pravilnik o Izmjeni Pravilnika o nagradi „Mario Kos“ za najbolji stručni članak objavljen u časopisu „Odvjetnik“ kojim se u članku 1. Pravilnika o nagradi ”Mario Kos” za najbolji stručni članak objavljen u časopisu ”Odvjetnik” brišu riječi ”za pojedinu kalendarsku godinu” te se članak 4. mijenja na način da sada glasi: „Nagrada se dodjeljuje u prvoj godini nakon održavanja redovite izborne Skupštine Hrvatske odvjetničke komore autoru izabranog članka objavljenom u časopisu ”Odvjetnik” u mandatnom razdoblju koje prethodi toj redovitoj izbornoj Skupštini, bez obzira na vrijeme kada je članak primljen u uredništvu "Odvjetnika" radi objavljivanja.”.*

 *2. Pravilnik o izmjeni Pravilnika o nagradi „Mario Kos“ za najbolji stručni članak objavljen u časopisu „Odvjetnik“ stupa na snagu osmog dana od objave na internetskim stranicama Hrvatske odvjetničke komore.*

 ***8. Prijedlog Pravilnika o organizaciji rada i sistematizaciji radnih mjesta HOK-a,***

 ZAKLJUČAK:

 UO HOK donosi Pravilnik o organizaciji rada i sistematizaciji radnih mjesta HOK-a, a koji stupa na snagu protekom roka od 8 dana od dana objave na oglasnoj ploči Komore.

 9. XV. Konferencija odvjetnika i odvjetničkih vježbenika,

 *ZAKLJUČAK:*

 *Prihvaća se izvješće.*

***10. Redovita godišnja Skupština HOK-a 9. srpnja 2022.,***

 *ZAKLJUČAK:*

 *1. Upravni odbor HOK predlaže dnevni red redovite Skupštine HOK koja će se održati u subotu, 9. srpnja 2022. s početkom u 11:00, u Zagrebu, Koturaška 53/II:*

*1. Otvaranje Skupštine i izbor članova Radnog predsjedništva, zapisničara i ovjerovitelja zapisnika*

*2. Usvajanje dnevnog reda Skupštine*

*3. Ovjera zapisnika izborne redovite Skupštine Hrvatske odvjetničke komore održane 10. srpnja 2021. (objavljen u časopisu „Odvjetnik“ br. 4/2021)*

*4. Pozdravne riječi gostiju*

*5. Svečano uručenje Plakete "dr. Ivo Politeo" s poveljom L. A.,*

 *odvjetniku u Z. i M. K., odvjetniku u K.*

*6. Izvješće predsjednika HOK-a*

*7. Izvješće glavnog tajnika*

*8. Izvješće blagajnika*

*9. Izvješće Disciplinskog tužitelja*

*10. Izvješće predsjednika Disciplinskog suda*

*11. Izvješće predsjednika Višeg disciplinskog suda*

*12. Izvješće predsjednice Odvjetničke akademije*

*13. Izvješće predsjednice Centra za mirenje*

*14. Izvješće predsjednika Udruge odvjetničkih vježbenika*

*15. Godišnje financijsko izvješće HOK-a za 2021.*

*16. Financijski plan HOK-a za 2023.*

*17. Izvješće Nadzornog odbora o pregledu financijskog poslovanja*

*18. Rasprava o točkama 6., 7., 8., 9., 10., 11., 12., 13., 14., 15., 16., 17.*

*19. Donošenje odluka o točkama 6., 7., 8., 9., 10., 11., 12., 13., 14., 15., 16., 17.*

 *20. Prijedlog izmjena i dopuna Statuta Hrvatske odvjetničke komore*

 *21. Rasprava o točki 20.*

 *22. Donošenje odluke o točki 20.*

 *23. Prijedlog izmjena i dopuna Kodeksa odvjetničke etike*

 *24. Rasprava o točki 23.*

 *25. Donošenje odluke o točki 23.*

*26. Prijedlog za razrješenje članova disciplinskih tijela HOK-a*

*27. Glasanje za razrješenje članova disciplinskih tijela HOK-a te donošenje odluke*

 *28. Prijedlog kandidata za dopunske izbore članova disciplinskih*

 *tijela HOK-a koji je utvrdio Upravni odbor HOK-a*

*29. Glasanje za dopunske izbore članova disciplinskih tijela HOK-a i*

 *proglašavanje rezultata*

 *2. Poziv za Skupštinu će se u roku određenom Statutom HOK-a poslati svim predstavnicima na Skupštini.*

 *3. A. M., D. D. i I. M.-B određuju se predstavnicima HOK-a da na dan održavanja redovite godišnje Skupštine 9. srpnja 2022. u jutarnjim satima polože vijenac i zapale svijeću na grobu dr. Ive Politea, a potom polože vijenac na spomen ploču zgrade, Svačićev trg, a u kojoj je živio dr. Ivo Politeo.*

11. Izvješće blagajnika,

*ZAKLJUČAK:*

*Prihvaća se izvješće.*

12. Godišnje financijsko izvješće za 2021.,

 *ZAKLJUČAK:*

1. *Prihvaća se Godišnji financijski izvještaj za 2021. godinu.*
2. *Prihvaća se Upitnik o funkcioniranju sustava financijskog upravljanja i kontrola za 2021. godinu.*
3. *Iznijeti na Godišnju skupštinu HOK-a.*

***13. Izvješće revizijske tvrtke R. U. d.o.o. iz Z. o obavljenoj reviziji financijskih izvještaja za 2021.,***

*ZAKLJUČAK:*

*1. Prihvaća se Izvješće neovisnog revizora tvrtke R. U. d.o.o. iz Z. od 31. ožujka 2022. o obavljenoj reviziji godišnjih financijskih izvještaja za 2021. godinu.*

*2. Izvješće neovisnog revizora tvrtke R. U. d.o.o. iz Z. od 31. ožujka 2022. objaviti na web stranicama HOK do 30. lipnja 2022. godine.*

***14. Financijski plan za 2023.,***

*ZAKLJUČAK:*

*Prijedlog Financijskog plana za 2023. godinu staviti radi usvajanja na dnevni red Skupštine HOK koja će se održati 9. srpnja 2022. godine.*

15. Odobrenje troškova HOK-a:

  1.  za održane XXXVIII. Dane hrvatskih odvjetnika 17. i 18. ožujka 2022.,

            ZAKLJUČAK:

 Odobravaju se troškovi za XXXVIII Dan hrvatskih odvjetnika održanih 17. i 18. ožujka 2022. godine.

 2. za osiguranje imovine HOK-a,

 ZAKLJUČAK:

 Prihvaća se Ponuda br. 228620098814 C.o. d.d. radi osiguranja imovine za razdoblje od 4. travnja 2022. do 5. travnja 2023.godine.

16. Izvješće glavnog tajnika,

ZAKLJUČAK:

Prihvaća se izvješće.

17. Izvješća odvjetničkih zborova,

ZAKLJUČAK:

Prihvaćaju se dostavljena pisana izvješća.

18. Izvješće Udruge odvjetničkih vježbenika HOK-a,

 ZAKLJUČAK:

Prihvaća se pisano izvješće.

19. Izvješće Odvjetničke akademije HOK-a,

 ZAKLJUČAK:

 Prihvaća se pisano izvješće.

20. Tumačenja Tarife, Kodeksa i dr.:

 **1. R. L., odvj. u O.- Tarifa,**

 ZAKLJUČAK:

 U konkretnom predmetu, a s obzirom da se radi o predmetu koji je procjenjiv, treba primijeniti odredbu Tbr. 23. st. 1. al. 1. i st. 2. Tarife o nagradama i naknadi troškova za rad odvjetnika.

 **2. OD M.& B. d.o.o. u Z. - Tarifa,**

 ZAKLJUČAK:

 Odvjetnik koji zastupa jedinicu lokalne samouprave kao oštećenika u kaznenom postupku, povodom optužnice USKOK-a ima pravo na nagradu za zastupanje oštećenika sukladno odredbi Tbr. 4. st. 8. Tarife o nagradama i naknadi troškova za rad odvjetnika.

 **3. D. B. iz R. - Tarifa,**

 ZAKLJUČAK:

 Odvj. nema pravo stranci obračunati zasebno trošak zastupanja pred poslodavcem koji trošak je propisan odredbom Tbr. 26. Tarife o nagradama i naknadi troškova za rad odvjetnika jer je taj postupak obuhvaćen Ugovorom o nagradi za rad odvjetnika. Odvj. stranci ne može posebno zaračunati radnje koje je obavio sukladno odredbama Tbr. 30., 31. i 33. Tarife jer je to u suprotnosti s odredbom Tbr. 30. st. 2. al. 4. Tarife. Odvj. može stranci obračunati radnju pribave pravomoćnosti sukladno odredbi Tbr. 32. st. 2. Tarife tj. u visini od 25 bodova ili 250 kn.

**21. Zahtjevi H. B. K., odvj. u R. i G. P. iz O., za tumačenje čl. 82. i 83. Statuta HOK-a,**

 ZAKLJUČAK:

 Odvj. koji je preuzimatelj odvjetničkog ureda brisanog ili umrlog odvjetnika dužan je stranci ispostaviti račun za zastupanje poduzeto od strane prethodnog odvjetnika sukladno odredbama čl. 80., 82. i 83. Statuta Hrvatske odvjetničke komore.

22. Upit B. T., odvj. u Z., o dopuštenosti odvjetniku da bez zasnivanja radnog odnosa obavlja poslove kreditnog posrednika prema Zakonu o stambenom potrošačkom kreditiranju,

*ZAKLJUČAK:*

*1. Odvjetnici ne mogu obavljati poslove kreditnog posrednika temeljem odredbi Zakona o stambenom potrošačkom kreditiranju jer je obavljanje takvih poslova u suprotnosti s odredbama članaka 3. i 4. stavka 4. Zakona o odvjetništvu.*

*2. O zaključku iz točke 1. dopisom obavijestiti B. T., odvjetnika u Z.*

23. Formiranje Liste članova Povjerenstva za provođenje postupka utvrđivanja poznavanja pravnog poretka RH po čl. 4. Pravila o utvrđivanju programa, postupka i načina provedbe ispita iz poznavanja pravnog poretka RH,

 *ZAKLJUČAK:*

 *1. Sukladno članku 4. Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske („Narodne novine“ broj 39/2022.), utvrđuje se lista mogućih članova Povjerenstva za utvrđivanje poznavanja pravnog poretka Republike Hrvatske za 2022. godinu kako slijedi:*

*1.            dr. sc. L. V., odvj. u Z.,*

*2.            mr. sc. I. B., odvj. u Z.,*

*3.            I. M.c, odvj. u Z.,*

*4.            V. D.-L., odvj. u Z.,*

*5.            A.-M. G., odvj. u Z.,*

*6.            dr. sc. D. B., odvj. u Z.,*

*7.            A. M., odvj. u O.,*

*8.            S. P., odvj. u S.,*

*9.            I. Z., odvj. u K.,*

*10.          S. Š., odvj. u V.,*

*11.          R. T., odvj. u Z.,*

*12.          M. Lj., odvj. u Z.,*

*13.          Z. V., odvj. u R.,*

*14.          I. M. B., odvj. u Z.,*

*15.          D. M., odvj. u Z.,*

*16.          M. J., odvj. u Z.,*

*17.          V. A., odvj. u R.,*

*18.          H. Ž., odvj. u V.,*

*19.          S. D.-P., odvj. u K.,*

*20.          M. B., odvj. u S.*

*2. Listu mogućih članova Povjerenstva za utvrđivanje poznavanja pravnog poretka Republike Hrvatske za 2022. godinu objaviti na internetskim stranicama Hrvatske odvjetničke komore.*

24. Upit D. H., odvj. u Z., o dopuštenosti preuzimanja funkcije likvidatora trgovačkog društva B. K. d.o.o.,

*ZAKLJUČAK:*

*1. Odvjetnik može biti likvidator trgovačkog društva.*

*2. U konkretnom slučaju nema zapreka za imenovanje D. H., odvj. u Z., likvidatorom trgovačkog društva B. K. d.o.o. Z..*

25. Zahtjev M. P., odvj. u S., za tumačenjem članka 2. stavka 1. točke b. Pravilnika o uvjetima i postupku za priznanje specijalnosti odvjetnicima upisanim u Imenik odvjetnika HOK-a,

*ZAKLJUČAK:*

*1. Sukladno odredbi članka 2. točke 1. b Pravilnika o uvjetima i postupku za priznanje specijalnosti odvjetnicima upisanim u Imenik odvjetnika Hrvatske odvjetničke komore preduvjete za priznanje specijalnosti ispunjava odvjetnik koji se najmanje pet godina s uspjehom bavi odvjetništvom i koji je stekao akademski naziv sveučilišnog specijalista, neovisno o tom kada je taj akademski naziv stekao. Dakle za ispunjenje te pretpostavke nije nužno da se odvjetnik s uspjehom bavi odvjetništvom pet godina nakon stjecanja akademskog naziva sveučilišnog specijalista. U odnosu na kumulativnu pretpostavku objave najmanje dva stručna rada kao prilog teoriji ili praksi u oblasti prava za koju se traži specijalnost mora se raditi o radovima objavljenim za vrijeme obavljanja odvjetništva.*

*2. O zaključku iz točke 1. dopisom obavijestiti M. P., odvj. u S..*

26. Zahtjev M. P. T., odvj. u Z., za priznanje specijalnosti iz oblasti okolišnog prava,

 *ZAKLJUČAK:*

*1. Za predsjednika Povjerenstva za ocjenu postojanja uvjeta za priznanje specijalnosti imenuje se I. H., odvjetnik u Z.*

*2. Za članove Povjerenstva za ocjenu postojanja uvjeta za priznanje specijalnosti iz oblasti okolišnog prava M. P. T., odvj. u Z., imenuju se: dr.sc. L. V., odvj. u Z., prof.dr.sc. J. O., profesorica Pravnog fakulteta, R. Š., sutkinja i G. M.-B., sutkinja.*

*3. Određuje se da je M. P. T., odvj. u Z., sukladno čl. 17. st. 2. Pravilnika, dužna isplatiti paušalni iznos za podmirenje troškova rada članova Povjerenstva koji nisu odvjetnici upisani u Imenik odvjetnika HOK, u iznosu od 1.500,00 kn po članu, ukupno 4.500,00 kn.*

*4. M. P. T., odvj. u Z., dopisom pozvati na plaćanje iznosa iz točke 3. ovog zaključka.*

***27. Informacija o stanju računa uzajamne pripomoći i  Odluci o visini posmrtnog doprinosa,***

 ZAKLJUČAK:

 Zadužuje se računovodstvo HOK-a prikupiti i analizirati podatke o Fondu za posmrtnu pripomoć HOK-a te o dobivenim rezultatima izvijestiti tijela HOK.

28. Kadrovska pitanja HOK-a,

 ZAKLJUČAK:

 Ovlašćuje se IO HOK i Predsjednik HOK-a da između pristiglih ponuda za zapošljavanje izaberu kandidate te zatraže putem e-maila suglasnost UO HOK-a radi zaključivanja Ugovora o radu.

|  |  |  |
| --- | --- | --- |
| ***POSLOVNI TAJNIK******M. S.*** |  | ***PREDSJEDNIK******Josip Šurjak, v. r.*** |